2022.7.1.
HU
Az Európai Unió Hivatalos Lapja
L 176/1
II (Nem jogalkotási aktusok)
NEMZETKÖZI MEGÁLLAPODÁSOK A TANÁCS (EU) 2022/1089 HATÁROZATA (2022. június 27.) az egyrészről az Európai Közösség és tagállamai, másrészről az Amerikai Egyesült Államok közötti, a Galileo, valamint a GPS műholdas navigációs rendszer és kapcsolódó alkalmazásaik előmozdításáról, biztosításáról és használatáról szóló megállapodás meghosszabbításáról
AZ EURÓPAI UNIÓ TANÁCSA,
tekintettel az Európai Unió működéséről szóló szerződésre és különösen annak 189. cikkére, összefüggésben annak 218. cikke (6) bekezdése második albekezdése a) pontjának v. alpontjával, tekintettel az Európai Bizottság javaslatára, tekintettel az Európai Parlament egyetértésére (1), mivel: (1)
A Tanács a 2011/901/EU határozattal (2) jóváhagyta az egyrészről az Európai Közösség és tagállamai, másrészről az Amerikai Egyesült Államok közötti, a Galileo, valamint a GPS műholdas navigációs rendszer és kapcsolódó alkalmazásaik előmozdításáról, biztosításáról és használatáról szóló megállapodás (3) (a továbbiakban: a megállapodás) megkötését.
A megállapodást 2004. június 26-án írták alá az írországi Dromoland Castle-ben, hatálybalépésére pedig 2011. december 12-én került sor.
(2)
A megállapodás 20. cikkének (5) bekezdésével összhangban a megállapodásnak 10 évig kell hatályban maradnia, és legalább három hónappal a kezdeti tízéves időszak vége előtt a feleknek tájékoztatniuk kell egymást arról, hogy meg kívánják-e hosszabbítani a megállapodást további 5 évvel.
A megállapodás 2021. december 11-én hatályát vesztette.
(3)
Mindkét fél megerősítette azon szándékát, hogy a megállapodást annak módosítása nélkül további 5 évvel meghosszabbítsa.
A megállapodás folytonosságának biztosítása érdekében e határozatnak sürgősen hatályba kell lépnie, és azt 2021. december 12-től kell alkalmazni.
(4)
Mivel az Unió saját hatáskörébe tartozik a megállapodás meghosszabbítása, az Amerikai Egyesült Államokat értesíteni kell arról, hogy a meghosszabbítás napjától kezdődően az Unió biztosítani fogja az Amerikai Egyesült Államokkal szembeni, a megállapodás alapján fennálló valamennyi kötelezettség betartását.
(5)
A megállapodás meghosszabbítását ezért az Unió nevében jóvá kell hagyni,
(1) 2022. június 7-i egyetértés (a Hivatalos Lapban még nem tették közzé).
(2) A Tanács 2011/901/EU határozata (2011. december 12.) az egyrészről az Európai Közösség és tagállamai, másrészről az Amerikai Egyesült Államok közötti, a Galileo, valamint a GPS műholdas navigációs rendszerek és kapcsolódó alkalmazásaik előmozdításáról, biztosításáról és használatáról szóló megállapodás megkötéséről (HL L 348., 2011.12.31., 1. o.).
(3) Megállapodás egyrészről az Európai Közösség és tagállamai, másrészről az Amerikai Egyesült Államok között a Galileo, valamint a GPS műholdas navigációs rendszer és kapcsolódó alkalmazásaik előmozdításáról, biztosításáról és használatáról (HL L 348., 2011.12.31., 3. o.).